Source: https://curia.europa.eu/jcms/jcms/p1_3012067/mt/
Timestamp: 2020-07-10 04:30:15+00:00
Document Index: 1620009

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'qorti ', 'Qorti ', 'qorti ', 'Qorti ', 'Qorti ']

CURIA - Partijiet quddiem il-Qorti Ġenerali - Il-Qorti tal-Ġustizzja tal-Unjoni Ewropea
30 sena tal-Qorti Ġenerali (1989-2019)
Covid-19 - Informazzjoni
Partijiet quddiem il-Qorti tal-Ġustizzja
Partijiet quddiem il-Qorti Ġenerali
Covid-19 - Informazzjoni - Partijiet quddiem il-Qorti Ġenerali
Miżuri sanitarji adottati sabiex jiġi żgurat l-iżvolġiment tas-seduti għat-trattazzjoni mill-25 ta’ mejju 2020 (applikabbli għall-Qorti tal-Ġustizzja u għall-Qorti Ġenerali)
Wara d-deċiżjonijiet meħuda mill-Qorti tal-Ġustizzja u mill-Qorti Ġenerali sabiex progressivament jerġgħu jibdew is-seduti għat-trattazzjoni mill‑25 ta’ Mejju 2020, ittieħdu l-iktar miżuri sanitarji stretti, konformement mar-regoli adottati mill-awtoritajiet Lussemburgiżi, sabiex jiġi żgurat l-aħjar żvolġiment ta’ dawn is-seduti fl-aħjar kundizzjonijiet possibbli.
Dawn il-miżuri jikkonċernaw kemm l-aċċess għall-bini tal-Istituzzjoni u r-regoli dwar il-mobbiltà ġewwa fihom li għandhom jiġu osservati f’kull waqt (I) kif ukoll il-modalitajiet għall-organizzazzjoni tas-seduta nnifisha, li kienu ġew adattati għaċ-ċirkustanzi eċċezzjonali tal-mument (II).
I. L-aċċess għall-bini tal-Istituzzjoni u r-regoli essenzjali ta’ kondotta fi ħdan il-bini
L-aċċess għar-rappreżentanti tal-partijiet fil-bini tal-Istituzzjoni għandu jseħħ esklużivament mid-daħla tal-bini Erasmus (rue du fort Niedergrünewald, L‑2925 il-Lussemburgu).
Il-proċedura li fiha jintlaqgħu r-rappreżentanti tal-partijiet ser tkun simili għall-proċedura tas-soltu, suġġetta għal kontroll tat-temperatura mwettaq mill-bogħod (il-persuni li għandhom temperatura ’l fuq minn 38 °C ma jiġux awtorizzati jidħlu fil-bini).
Jekk ir-rappreżentanti tal-partijiet ma jkollhomx maskri xierqa meta jaslu l-Qorti tal-Ġustizzja, huma jingħataw maskra mid-dipartiment tas-sigurtà. Din għandha tintlibes matul kull ċaqliq fil-bini tal-Istituzzjoni u kull fejn distanza ta’ 2 metri bejn żewġ persuni ma tkunx tista’ tiġi osservata.
Bħall-membri kollha tal-persunal tal-Istituzzjoni, ir-rappreżentanti tal-partijiet ukoll huma mistiedna jaqraw b’attenzjoni l-indikazzjonijiet murija fuq is-sinjali u josservaw skrupolożament l-istruzzjonijiet stabbiliti. Fejn ikun il-każ, flimkien ma’ dawn is-sinjali ser ikun hemm indikazzjonijiet adekwati kemm mal-art kif ukoll mal-ħitan.
Fl-aħħar nett, għandu jkun innotat li ser jiġi żgurat servizz limitat ta’ ristorazzjoni (bħal sandwiches u xorb).
II. Modalitajiet għall-organizzazzjoni tas-seduti għat-trattazzjoni
Sabiex jiġi żgurat livell għoli ta’ protezzjoni tas-saħħa, id-diżinfestazzjoni ta' mwejjed, mikrofoni u awrikolari ser titwettaq qabel u wara kull seduta għat-trattazzjoni.
L-istituzzjoni ma hijiex ser tqiegħed togi għad-dispożizzjoni tar-rappreżentanti tal-partijiet. L-aġenti u l-avukati huma għalhekk mistiedna jġibu magħhom it-toga tagħhom stess għall-finijiet tas-seduta għat-trattazzjoni, iżda, jekk dan ma jkunx possibbli, il-Qorti tal-Ġustizzja u l-Qorti Ġenerali jaċċettaw, b’deroga mir-regoli applikabbli, li ir-rappreżentanti tal-partijiet jagħmlu s-sottomissjonijiet tagħhom mingħajr toga.
Kuntrarjament għall-prassi normali, il-membri tal-kulleġġ ġudikanti ma humiex ser jiltaqgħu mar-rappreżentanti tal-partijiet qabel ma tibda s-seduta. Il-preżenza attwali ta’ dawn ir-rappreżentanti ser tiġi kkontrollata mill-bogħod, qabel is-seduta, mir-reġistratur u mill-marixxall għas-seduta.
Ittieħdu wkoll id-dispożizzjonijiet neċessarji sabiex tiġi żgurata l-osservanza tar-regoli ta’ distanza fiżika f’kull awla. Ir-rappreżentanti tal-partijiet ser jitqiegħdu b’tali mod li distanza ta’ żewġ metri tiġi osservata bejn kull persuna preżenti fl-awla.
Ir-rappreżentanti tal-partijiet ser jitkellmu mill-post indikat lilhom. Fil-każ li jkollu jintuża mikrofonu minn diversi persuni, dan ser jitnaddaf u jiġi ddiżinfettat wara kull intervent.
Ir-rappreżentanti li jixtiequ jipprovdu minn qabel it-test eventwali jew forma miktuba tas-sottomissjonijiet orali tagħhom għall-bżonnijiet tad-dipartiment tal-interpretazzjoni huma mistiedna jikkomunikawhom, sa fejn huwa possibbli, qabel nofsinhar (ħin tal-Gran Dukat tal-Lussemburgu) tal-jum ta’ xogħol preċedenti għad-data tas-seduta fl-indirizz Interpretation@curia.europa.eu.
Adattament tal-attività ġudizzjarja
It-termini għall-preżentata ta’ rikors ser jibqgħu jiddekorru u l-partijiet huma marbuta josservawhom, bla ħsara għall-possibbiltà li jiġi invokat it-tieni paragrafu tal-Artikolu 45 tal-Protokoll dwar l-Istatut tal-Qorti tal-Ġustizzja tal-Unjoni Ewropea. Fejn it-termini jkunu prorogabbli, huma l-partijiet li għandhom jitolbu proroga tagħhom fi żmien xieraq lill-qorti sabiex jippermetti lil din tal-aħħar tieħu deċiżjoni.
Id-diffikultajiet leġittimi li kellhom jaffaċċjaw il-partijiet minħabba l-kriżi sanitarja ġġustifikaw il-fatt li t-termini proċedurali ffissati mir-reġistru jiġu adattati għall-kuntest. L-evoluzzjoni tas-sitwazzjoni globali tiġġustifika li din il-pożizzjoni terġa’ tiġi evalwata.
Għaldaqstant, mill-1 ta’ Settembru 2020, it-termini proċedurali ffissati mir-reġistru ser jerġgħu jkunu dawk li kienu fis-seħħ qabel il-kriżi sanitarja.
Seduti għat-trattazzjoni
Is-seduti għat-trattazzjoni, li kien ġew sospiżi fis-16 ta’ Marzu li għadda minħabba l-kriżi sanitarja, ser ikomplu fl-awli tal-Qorti Ġenerali matul il-ġimgħa tal-25 ta’ Mejju 2020. Ir-rappreżentanti tal-partijiet fil-kawżi kkonċernati ser jiġu informati bil-ġurnata u l-ħin ta’ dawn is-seduti. Qed jittieħdu l-miżuri kollha sabiex jiġi ggarantit l-aħjar żvolġiment ta’ dawn is-seduti, kemm mil-lat loġistiku kif ukoll mil-lat sanitarju. Il-qorti hija madankollu konxja li ż-żamma u l-iżvolġiment tas-seduti jibqgħu suġġetti għad-deċiżjonijiet meħuda mill-awtoritajiet nazzjonali fid-dawl tal-ġlieda kontra t-tixrid tal-virus. Sabiex jiffaċilita l-vjaġġ sal-Lussemburgu, ir-reġistru jista’ jagħti lir-rappreżentanti, fuq talba, dokument ta’ leġittimazzjoni li jiċċertifika s-sejħa għas-seduta għat-trattazzjoni quddiem il-Qorti Ġenerali.
Il-partijiet huma mistiedna jikkonsultaw regolarment is-sit internet tal-Qorti tal-Ġustizzja tal-Unjoni Ewropea (https://curia.europa.eu).
Protezzjoni tad-data personali fis-sit Curia
eNq1V11v2jAUfe+viPLeJKak0CpQbazdkFq1a0HbGzKJATNjp7bDx379nAAlTE5bDH5M7tW518f34zi6Wc6IM0dcYEZbLvAC10E0Zgmm45bb792dN92b9lk0hXNYdmt4waCpfGMChWi5udkbIkiF9/vh/htSAIi77TMnYsMpiuWeXyYx8X5AMXmAae7jRHOGE2eG5IQlLTfNZPHXiYTkKo12yriEpAMlGjO+ivzN77JLLxyEADTLtsjPUT8Bj8Uvxv+IFMboibM5TlCijTGCRCCjCKNF8gTlpEtHTIvsp2BwEYBacNnwZ9I3irHYnkEbYTqoG3LTF4jfQzq2R02HUYmWMmdIz840ngnD7J+K0rGUe5ZTw2JI9JzP5KD/YgTM0esL4nOC3iElwSIlcOVNRWoa42eG+Oql+NTGwElrV5hGQYZQoD4nWvSJlOm174Ow6YHLhlerAw/ULq6bwVVQ3Lhveix79cSRYBlXY6IKusj7BM2sRhKmCVuIE1esagjIoTIjrmavpbaIM84Rle/O6yPratvY2xiWToJFl95xVU6PoxGumKySZ2bgaekm9pE/szIr4cvtuwerDJBzuNrDJWqye+sR4DoE0bGcqO2+RdrEUKWIli03ePv9wTUWHm80FB9F5E3eO0vkr4966EriNid6h2VUVpSt4TzHoiOXm1rFSFhKHk7h8hm9dvW4X5RVZSHPg3MQXtUvwrAOwloQHCMLit1nrfeeS9PWWpCv6w1lUyHAivU6k2Zzo5h8WkQ6ZGAA6o3LppkSjstVqo1gupPzO+xx9TwgCv8/lmlGiH8YBdnwWIjMVJWcasUrUlSzZkjI/nO3WqccrfOUwK7UeYfTptA+lfUJWdK/nA5PXWmGbEhwDKV6wtqSPtak59qgBf1+2zPdSrt0rQ3Yzr4atBRn0yWbV9NphZqq+Q9fY0c8Ufs7zWGJnL+M6rXruiFMpfHtgWnu1F7k5+KzffYPHq76Yg==
CjlBufspErAnldpQ